CELEX: C2006/326/29
Language: fi
Date: 2006-12-30 00:00:00
Title: Asia C-250/05: Yhteisöjen tuomioistuimen tuomio (toinen jaosto) 26.10.2006 (Hessisches Finanzgericht Kasselin (Saksa) esittämä ennakkoratkaisupyyntö) — Turbon International GmbH, joka on Kores Nordic Deutschland GmbH:n yleisseuraannon saaja v. Oberfinanzdirektion Koblenz (Yhteinen tullitariffi — Tariffinimikkeet — Epson Stylus Color -merkkisiin kirjoittimiin soveltuvien mustepatruunoiden luokittelu yhdistettyyn nimikkeistöön — Musteet (nimike 3215) — Nimikkeeseen 8471 kuuluvien koneiden osat ja tarvikkeet (nimike 8473)

30.12.2006   
            
            
               FI
            
            
               Euroopan unionin virallinen lehti
            
            
               C 326/15
            
         Yhteisöjen tuomioistuimen tuomio (toinen jaosto) 26.10.2006 (Hessisches Finanzgericht Kasselin (Saksa) esittämä ennakkoratkaisupyyntö) — Turbon International GmbH, joka on Kores Nordic Deutschland GmbH:n yleisseuraannon saaja v. Oberfinanzdirektion Koblenz
   (Asia C-250/05) (1)
   
   (Yhteinen tullitariffi - Tariffinimikkeet - Epson Stylus Color -merkkisiin kirjoittimiin soveltuvien mustepatruunoiden luokittelu yhdistettyyn nimikkeistöön - Musteet (nimike 3215) - Nimikkeeseen 8471 kuuluvien koneiden osat ja tarvikkeet (nimike 8473)
   (2006/C 326/29)
   Oikeudenkäyntikieli: saksa
   Ennakkoratkaisua pyytänyt tuomioistuin
   Hessisches Finanzgericht, Kassel
   Pääasian asianosaiset
   
      Kantaja: Turbon International GmbH, joka on Kores Nordic Deutschland GmbH:n yleisseuraannon saaja
   
      Vastaaja: Oberfinanzdirektion Koblenz
   Oikeudenkäynnin kohde
   Ennakkoratkaisupyyntö — Hessisches Finanzgericht, Kassel — Tariffi- ja tilastonimikkeistöstä ja yhteisestä tullitariffista 23 päivänä heinäkuuta 1987 annetun neuvoston asetuksen (ETY) N:o 2658/87 (EYVL L 256, s. 1) tulkinta — Nimikkeet 3215 90 80 (”Musteet; muut kuin painovärit, kirjoitus- ja piirustusmusteet”) ja 8473 (”Osat ja tarvikkeet nimikkeen 8471 koneihin” eli tietojenkäsittelylaitteisiin ja näiden yksiköihin) — Mustepatruuna
   Tuomiolauselma
   Tariffi- ja tilastonimikkeistöstä ja yhteisestä tullitariffista 23 päivänä heinäkuuta 1987 annetun neuvoston asetuksen (ETY) N:o 2658/87 liitettä I, sellaisena kuin se on muutettuna 9.9.1996 annetulla komission asetuksella (EY) N:o 1734/96, on tulkittava siten, että mustepatruuna, jossa ei ole integroitua kirjoituspäätä ja joka koostuu muovikotelosta, vaahtomuovista, metalliläviköstä, tiivisteistä, sinettifoliosta, tarrasta, musteesta ja pakkausmateriaalista ja jota voidaan sekä patruunan että musteen osalta käyttää ainoastaan kirjoittimessa, jolla on samat ominaispiirteet kuin Epson Stylus Color -merkkisillä mustesuihkukirjoittimilla, on luokiteltava yhdistetyn nimikkeistön alanimikkeeseen 3215 90 80.
   
      (1)  EUVL C 217, 3.9.2005.